Markul

Markul (ռուս.՝ Марку́л, լրիվ անունը՝ Մարկ Վադիմովիչ Մարկուլ, մարտի 31, 1993(1993-03-31), Ռիգա, Լատվիա),հիփ հոփ կատարող, երգիչ, երգերի հեղինակ, «Green Park Gang» ստեղծագործական միավորման և «Booking Machine» համերգային գործակալություն անդամ։ Իր երաժշտական կարիերայի ընթացքում թողարկել է 2 ստուդիական ալբոմ, 2 մինի ալբոմ, 1 միքսթեյփ և բազմաթիվ սինգլներ։


== Կենսագրություն և երաժշտական կարիերա ==


=== Վաղ ժամանակաշրջան։ Պատանեկություն, երաժշտական կարիերայի սկիզբ ===
Մարկը ծնվել է 1993 թվականի մարտի 31-ին՝ Ռիգայում։ Վաղ մանկությունը անցկացրել է Խաբարովսկում, որտեղ սովորել է հանրակրթական դպրոցում՝ երաժշտական ուղղությամբ։ 12 տարեկան հասակում Մարկի ընտանիքը տեղափոխվել է Մեծ Բրիտանիա՝ Լոնդոն և ապրել այնտեղ։ Մարկի մայրը եղել է գործարար և Խաբարովսկում ունեցել է սեփական մթերային խանութը, որը թողել է՝ Լոնդոնում ռուսական խոհանոցի ռեստորան բացելու համար։ Քանի որ բիզնեսը զարգացնելու փորձը ձախողվել է, Մարկի ընտանիքը ստիպված է եղել ապրել աղքատ պայմաններում։ Մարկը հաճախել է տեղի ուսումնական հաստատությունը, զուգահեռ աշխատելով շինհրապարակում և բեռնախցիկում։ Անբարենպաստ միջավայրի ազդեցության տակ Մարկը փորձում է իր կյանքում առաջին թմրանյութը։ Ավելի ուշ զբաղվում է ռեփով։ Այդ ժամանակահատվածում ծանոթանում է ռեփերների հետ, որոնք հաճախ էին լինում Գրին-պարկում։ Այնտեղ նա ծանոթացել է Den Bro և Chiff ռուսալեզու ռեփերների հետ և միասին հիմնել են «Tribe» երաժշտական խումբը։ Հետագայում ստեծել են «Green Park Gang» ստեղծագործական միավորումը։ Այնտեղ բացի Մարկից մինչ օրս մտնում են Damany-ն, Den Bro-ն և MC No Limit-ը։ Տղաների հետ այն ժամանակ լավ ընկերություն էին անում Oxxxymiron-ը, որը նույնպես հաճախ լինում էր այն այգում։ Տեղի դպրոցում սովորելուց հետո Մարկը ընդունվել է ձայնային ինժեներիայի և երաժշտական բիզնեսի ուղղությամբ քոլեջ։ Հենց այնտեղ նա ծանոթացել է Porchy պորտուգալացի կատարող և պրոդյուսերի հետ, որին Մարկը քիչ անց ծանոթացրել է Oxxxymiron-ի հետ։ 2011 թվականին թողարկել են դեբյուտային միքսթեիփ՝ Взвешенный рэп-ը «Green Park Gang» խմբի անդամների և Oxxxymiron-ի հյուրային մասնակցությամբ։ Մոտավորապես նույն ժամանակ թողարկվել է В тихом омуте  երաժշտական տեսահոլովակը Мирон-ի հետ։ Այս տեսահոլովակը նկարահանվել է Լոնդոնի ֆոտոստուդիաներից մեկում։ Նկարահանումներին մասնակցել են նաև «Green Park Gang»-ի անդամները և Բրիտանացի գրայմ կատարող Devlin-ը։ Հետո Մարկը մի քանի տարով վերցրել է ընդմիջում, քանի որ նրան այդ երաժշտության տեսակը դուր չէր գալիս։


=== «Tranzit» ալբոմի «Сухим из воды» սինգլը ===
Երկարատև ընդմիջումից հետո՝ 2014 թվականին Մարկը վերադարձել է Сухим из воды սինգլի երաժշտական տեսահոլովակով։ Այս աշխատանքը մեծ տարածում է գտել Ռուսաստանում։ 2015 թվականի հունվարի 8-ին թողարկվել է երկրորդ սինգլի տեսահոլովակը՝ սպասվող Мало добра-ից։ 2015 թվականի ապրիլի 22-ին թողարկվել է դեբյուտային մինի ալբոմը, որը կրում էր Сухим из воды անվանումը, և միանգամից Прорвёмся երգի տեսահոլովակը։ 2016 թվականը Մարկի համար եղել է բավականին հարուստ տեսահոլովակներով։ Այդ տարում թողարկվել են այնպիսի աշխատանքներ, ինչպիսին են Спрут-ը, Крэк 1-ը, Flexin-ը և Последний билет-ը  Obladaet-ի հետ համատեղ, որը ավելացրեց բավականին հայտնիություն ինչպես Նազարին, այնպես էլ Մարկին։ Վերջին աշխատանքից հետո Մարկը հասկացավ, որ նա պետք է ավելի շատ աշխատի և զարգանա երաժշտական առումով։ 2017 թվականի մարտի 61-ին թողարկվել է դեբյուտային Tranzit ստուդիական ալբոմը, որտեղ որպես հյուր մասնակցում են Obladaet-ը, T-Fest-ը и Sifo-ն։ 2017 թվականի մարտի 24-ին և հունիսի 28-ին համապատասխանաբար թողարկվել են Леброн  և Moulin Rouge երգերի տեսահոլովակները։ Նույն թվականի ամռանը որոշում է կայացրել տեղափոխվել Լոնդոնից Սանկտ Պետերբուրգ, որովհետև Մարկի երաժշտական գործունեությունը այնտեղ ավելի հեռանկարային է։


=== «Fata Morgana» սինգլ-ներկա ===
2017 թվականի սեպտեմբերի 21-ին թողարկվել է երկար սպասված Fata Morgana սինգլի երաժշտական տեսահոլովակը՝ Oxxxymiron-ի մասնակցությամբ։ Մարկի համար այս աշխատանքը մեծ նշանակություն ունի, որը նրան ավելի լայն ճանաչում բերեց ռուս ունկնդիրների շրջանում։ Իսկ Мирон-ի համար հանդիսանում է առաջին լուրջ երաժշտական աշխատանքը՝ Славы КПСС-ի «Versus Battle x #SLOVOSPB»-ից պարտություն կրելուց հետո։ 2017 թվականի դեկտեմբերի 1-ին թողարկվել է Obladaet-ի հետ համատեղ 6 երգ պարունակող Friends & Family մինի ալբոմը։ Այդ տարվա վերջում հայտնի դարձավոր Մարկը միացել է «Booking Machine» համերգային գործակալությանը, որի գլխավորը այն ժամանակ հանդիսանում էր Oxxxymiron-ը։ 2018 թվականի ապրիլի 23-ին թողարկվել է սինգլ և միանգամից Корабли в бутылках երաժշտական տեսահոլովակ։ Այս սինգլը երկար ժամանակ իշխող տեղ է զբաղեցրել «ՎԿ» սոցիալական ցանցում։ Իսկ Մարկը այդ սոցիալական ցանցում 2018 թվականի առավել լսելի ռեփ-արտիստների ցանկում զբաղեցնում էր իններորդ տեղը։ 2018 թվականի հուլիսի 13-ին դուրս եկավ Blues երգի տեսահոլովակը։ 2018 թվականի օգոստոսի 9-ին՝ խոշոր փառատոնին ընդառաջ, թողարկվել է երկար-միքս Konstrukt-ը «Booking Machine» համերգային գործակալության բոլոր գործող արտիստների հետ։ Մարկի հետ մասնակցում էին նաև Porchy-ը, May Wave$-ը, Jeembo-ը, Loqiemean-ը, Thomas Mraz-ը, Tveth-ը, Souloud-ը և Oxxxymiron-ը։ 2018 թվականի հոկտեմբերի 16-ին թողարկվել է երկար սպասված Great Depression երկրորդ ստուդիային ալբոմը։ 2018 թվականի նոյեմբերի 20-ին դուրս եկավ Без тебя երգի երաժշտական տեսահոլովակը։
2019 թվականի 19-ին Մարկը թողարկել է «Больше бед» սինգլը։
2019 թվականի ապրիլի 19-ին Մարկը թողարկել է «Скалы» սինգլը։
2019 թվականի նոյեմբերի 15-ին թողարկվել է «B.I.D»-ը՝ «Before I Disappear»-ի օգնությամբ։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Միքսթեիփ ===


=== Սինգլներ ===


=== Մասնակցությունը այլ կատարողների ռելիզներում ===


== Տեսաձայնագրություն ==


=== Սոլո տեսահոլովակներ ===


=== Մասնակցություն ===


== Համերգային շրջագայություններ ==


== Ծանոթագրություններ ==